कक्राझार , 22 आगस्ट : सोलिफु कभिड - 19 नि गिथाव महरै गोसारनाय थासारिनि समनि गेजेरावनो कक्राझारआव समाजयारि जान्थायनि नेमखान्थि आरो खुगायाव मास्क गान्नायनि गेजेरजों श्री - श्री गणेश सतुर्थी थामहिनबा गणेश फुजाखौ फालिनाय जादों । कक्राझार सहर आरो सहरनि खाथि - खाला नांजाबनाय जायगाफोराव गोबांथार गणेश मन्दिर आफादफोरनि बान्जायनायाव गणेश फुजाखौ गोजोनै फालिनाय जादों । दिनै फुंबिलि समनिफ्रायनो सहरनि गोबां गणेश फुजा खालामनाय हाबाफारिआव गोबांथार सिबियारिफोरा समाजयारि जान्थायखौ फालिनानै फुजा होफैनाय एबा आर'ज गाबफैनायखौ नुनो मोन्दों । गोबांथार सिबियारिफोरा सोलिफु कभिडट - 19 निफ्राय सुबुं माहारिखौ रैखा मोनहोनो थाखाय आर'ज खालामदों होन्नानै फुजा बान्जाय आफादनि सासे सोद्रोमाया फोरमायदों । 
कक्राझारआव गनेश फुजा फालिदों